cyanic-selkie/wikianc huggingface dataset:
Henrik VII, kralj Engleske
Preuzimanje trona
Henrik se, osjetivši političku ranjivost kralja Rikarda III i nestabilno stanje u Engleskoj nastalo podjelom u klanu York zbog sumnjivog Rikardovog preuzimanja krune, uz financijsku i vojnu pomoć svojeg domaćina Franje II, vojvode od Bretanje, pokušao iskrcati na englesko tlo, ali je u sukobu sa snagama Rikarda III odbačen. Rikard III je u međuvremenu sa vojvodom od Bretanje sklopio sporazum, pa je Henrik bio prisiljen izbjeći u Francusku gdje je na kraljevskom dvoru bio vrlo dobro primljen. Francuski kralj opskrbio ga je vojskom i opremom za drugi pokušaj invazije na Englesku. U augustu 1485. Henrik se iskrcao sa vojskom od 5000 vojnika na englesko tlo. Pojačan snagama odanim klanu Lancaster u samoj Engleskoj, teško je porazio i ubio na bojnom polju Rikarda III, kojeg su u ključnom trenutku izdali najvjerniji saveznici, u bici kod Boswortha 22. augusta 1485. godine. Ovom bitkom poražen je klan York i definitivno su završili Ratovi dviju ruža.
Usprkos tome što je ranijim aktima, u vrijeme vladavine dinastije York, Henrikova srodnička lancasterska linija bila nasljedno i pravno diskvalificirana, Henrik se snagom sile i vojne pobjede 1485. proglasio engleskim kraljem.
Vladavina
Prva Henrikova briga nakon osvajanja krune bila je učvršćivanje još uvijek nesigurne vlasti. Naime, pobornici klana York okupljali su se oko Perkina Warbecka koji je tvrdio da je Rikard, mlađi sin Edvarda IV, koji je od strane Rikarda III bio zatvoren u kuli Tower of London, te oko Lamberta Simnela koji je tvrdio da je unuk grofa od Warwicka, političkog mentora Edvarda IV. Da bi spriječio daljnje sukobe Henrik je djelovao na političkom i vojnom planu. Sklopivši godine 1486. brak sa kćerkom Edvarda IV, Elizabetom od Yorka (bez obzira što su odlukom Parlamenta za vrijeme Rikarda III sva djeca Edvarda IV proglašena nezakonitom) pridobio je na svoju stranu mnoge pripadnike klana York ili je barem otupio oštricu njihove borbenosti. Ujedno je vojno porazio Lamberta Simnela u bici kod Stokea (1487. godine), a Perkina Warbecka je 1497. uhvatio i 1499. objesio.
Nakon učvršćivanja vlasti, Henrik je na vanjskom i unutarnjem planu vodio vještu, lukavu i pragmatičnu politiku. Na vanjskom planu je vješto manevriravši engleskim interesima, te sklapanjem interesnih brakova uspio osigurati mir na engleskim granicama (što je bio u preduvjet mira na unutarnjem planu), te podršku uticajnih vladara i crkvenih poglavara u Evropi. Sporazumom iz Medine Del Campo priznao je tada novoujedinjenu Špansku kraljevinu i ugovorio brak svog najstarijeg sina i nasljednika Artura sa Katarinom Aragonskom. Sklopio je savez sa carem Svetog Rimskog Carstva, Maksimilijanom I, te od pape Inocenta VIII dobio priznanje time što je isti svojim aktom zaprijetio vjerskim izopćenjem svim pretendentima na Henrikovo prijestolje.
Na unutarnjem planu Henrik je poboljšao djelotvornost postojećeg državnog aparata osobno nadzirući administraciju i jačajući svoju kontrolu nad plemstvom. Ponovno je potvrdio sva feudalna prava engleske krune te ojačao sudbenu vlast i svoju ulogu u lokalnoj upravi. Henrik je vladao vrlo energično i apsolutistički. Posjedi pobunjenika bili su konfiscirani, a svoje ovlasti nije bio spreman delegirati na bilo koga. Financijsko stanje državne riznice se za vrijeme Henrikove vladavine dramatično popravilo tako da je Henrik iza sebe ostavio relativno bogatstvo i poboljšanu situaciju na području javnog reda i zakonitosti. Svojim vještim vladanjem pridonio je velikom razmahu engleske trgovine i pomorstva i svim time utvrdio temelje da Engleska postane važan faktor na tadašnjoj evropskoj karti. Henrikovu je vladavinu opisao Francis Bacon u djelu Historia regni Henrici VII.
Potomstvo i nasljeđivanje
Četvero djece Henrika VII i Elizabete od Yorka preživjelo je djetinjstvo: Artur, Henrik VIII, Margareta i Marija Tudor. Princ Artur bio je vjerovatni prestolonasljednik od trenutka svog rođenja, pa do svoje smrti. Hernik je, želeći učvrstiti alijansu sa španskim kraljevstvima, ugovorio brak između Artura i Katarine Aragonske, najmlađe kćerke Ferdinanda II Aragonskog i Izabele I Kastiljske. Artur je umro šest mjeseci nakon sklapanja kontraverznog braka. U ovom tenutku javio se probelm oko vraćanja miraza Katarinim roditeljima, što je riješeno odlukom da se Katarina uda za princa Henrika. Sa ovim se složio i sam Papa, ali Henrik VII je odgađao vjenčanje, koje se nije ni desilo za vrijeme njegovog života. Starija kćerka, Margareta, udata je za škostkog kralja Jakova IV, dok je mlađa, imenom Marija, udata za Luja XII Francuskog.
Jakovce
Historija
Do teritorijalne reorganizacije u Sloveniji nalazile su se u sastavu stare općine Sežana.
Stanovništvo
Na popisu stanovništva 2011. godine, Jakovce su imale 23 stanovnika.
Napomena: ''U 2000. smanjeno za dio naselja koji je priključen naselju Vrabče.''
Karaula
Bosna i Hercegovina:
Srbija:
Kavkaz (planina)
Veliki Kavkaz se proteže od azerbejdžanskog glavnog grada Bakua, koji se nalazi na obalama Kaspijskog jezera, do kakavkaskog prirodnog rezervata, u blizini grada Sočija, na sjeveroistočnoj obali Crnog mora. Pravac pružanja ovog planinskog sistema se poklapa sa pravcem jugoistok - sjeverozapad.
Nasuprot njemu, Mali Kavkaz se prostire na otprilike 100 km udaljenosti, pravcem koji je skoro identičan pravcu pružanja Velikog Kavkaza.
Najviši vrh Kavkaskog masiva je planina Elbrus koja se nalazi na Velikom Kavkazu i uzdiže se 5.642 m iznad nivoa mora. Na planinama u blizini Sočija održala su se pojedina takmičenja u sklopu XXII zimskih olimpijskih igara 2014. godine.
Geologija
mini|lijevo|250px|Satelitski snimak kavkaskog masiva Geološki gledano, Kavkaz pripada sistemu koji se proteže od jugoistočne Evrope ka Aziji. Veliki Kavkaz se uglavnom sastoji od stijena iz perioda Krede i Jure kao i stijena iz Paleozoika i Prekambrija u višim predjelima. Pojedine vulkanske formacije se mogu naći u čitavom opsegu ovog sistema. S druge strane, Mali Kavkaz je formiran uglavnom od paleogena stijena s mnogo manjim udjelom stijena iz perioda jure i krede.
Kavkaz je formiran uglavnom kao rezultat aktivnosti tektonskih ploča i to Arabijske ploče koja se kretala prema sjeveru u odnosu na Euroazijsku ploču.
Cijeli region je redovno podvrgnut jakim zemljotresima.
Dok je Veliki Kavkaz uglavnom sastavljen od sedimentne strukture, Mali Kavkaz je uglavnom vulkanskog porijekla.
Najznačajniji vrhovi
Najviši vrh Kavkaza je Elbrus sa 5.642 m nadmorske visine i za 832 m je viši od Mont Blanca, najvišeg vrha Alpa i evropskog kontinenta. Kako je Kavkaz prirodna granica između Evrope i Azije, postoje zagovornici toga da je Elbrus ipak najviši vrh Evrope.
Osim Elbrusa, postoji još 6 vrhova visine iznad 5.000 metara: Dykh-Tau (5.205 m), Shkhara	(5.201m), Koshtan-Tau (5.152 m), Janga (Jangi-Tau) (5.059 m), Kazbek (5.047 m) i Pushkin (5.033 m) i svi se nalaze u Rusiji ili na granici Ruzije i Gruzije.
Klima
Klima na području Kavkaza varira i vertikalno (gledajući nadmorsku visinu) i horizontalno (u zavisnosti od lokacije i geografske širine). Prosječna godišnja temperatura u Sukhumi (Abhazija), koja se nalazi na nivou mora iznosi oko 15 °C, dok na obroncima Kazbeka, na nadmorskoj visini od 3.700 metara, prosječna godišnja temperatura iznosi -6,1 °C. Sjeverne padine Velikog Kavkaza su u prosjeku 3 °C hladnije u odnosu na južne padine.
Visoravni Malog Kavkaza, u Armeniji, Azerbejdžanu i Gruziji su obilježene izraženijim kontrastom ljetnih i zimskih temperatura uzrokovanih kontinentalnom klimom.
Kavkaz je poznat po velikoj količini snijega, iako postoji mnogo područja ovog planinskog masiva koja se ne mogu pohvaliti visokim sniježnim pokrivačem. Ovo se posebno odnosi na Mali Kavkaz koji je donekle izoliran od vlažnog utjecaja koji dolaze sa Crnog mora i stoga dobiva znatno manje količine padavina (u obliku snijega) od Velikog Kavkaza. Prosječna visina sniježnog pokrivača Malog Kavkaza iznosi od 10 do 30 cm. Veliki Kavkaz (posebno jugozapadne padine) obiluju velikim količinama snijega. Lavine se javljaju u periodu od novembra do aprila. Sniježni pokrivač u nekoliko regija (Svanetis i sjeverna Abhazija) može dostići i visinu od 5 metara. Regija planine Achishkho, koja slovi za najsnježniji dio Kavkaza, često bilježi visinu sniježnog pokrivača od 7 metara.
Zaštićeno područje
Zapadni Kavkaz je sovjetska vlada 1924. godine proglasila za zaštićeno područje - Kavkaski rezervat prirode (ruski: Kavkazskij gosudarstvennyj prirodnyj biosfernyj zapovednik), rezervat prirode (IUCN kategorija upravljanja Ia). Cilj zaštite bilo je očuvanje oko 85 m-visokih primjeraka Nordmanove jele (Abies nordmanniana), za koju se smatra da je najviše drveće u Evropi, i jedinstvenih šuma koju čine engleska tisa (Taxus baccata) i evropski širokolisni šišmir (Buxus sempervirens) u gradu Sočiju.
Messier 10
NGC 6254 je kuglasto zvjezdano jato i nalazi se u sazviježđu Zmijonosac. Prvo otkriće je napravio Charles-Joseph Messier 29. maja 1764. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
LeBron James
LeBron Raymone James američki je košarkaš koji igra u NBA ligi za Los Angeles Lakerse. Visok je 203 cm i igra na poziciji krilnog beka. Često ga smatraju najboljim košarkašem na svijetu, a neki ga vide i kao najvećeg igrača svih vremena.
I prije NBA karijere američki mediji smatrali su ga i prikazivali kao sljedeću veliku zvijezdu košarke. Izabran je kao prvi pik na NBA draftu 2003, čime je postao tek drugi srednjoškolac kome je to uspjelo. Izabrali su ga Cleveland Cavaliersi. Također, prije prve službene utakmice potpisao je sponzorski ugovor s kompanijom Nike, vrijedan 90 miliona $. U prvoj sezoni dobio je nagradu za novajliju godine, a u sljedećim godinama redovno je biran u All-NBA i All-Stars timove.
Osvojio je četiri titule prvaka NBA lige, i to s tri kluba, po čemu je jedini u historiji – dvije uzastopne s Miami Heatom, jednu s Cleveland Cavaliersima, u kojima je i proveo najveći dio karijere, i jednu s Los Angeles Lakersima. Četiri puta proglašen je najkorisnijim igračem lige i finala, tri puta najkorisnijim igračem All-Star utakmice, a po jednom je bio najbolji strijelac i najbolji asistent sezone. Na trećem je mjestu liste najboljih strijelaca NBA lige svih vremena.
Ceuta
Vlada
Španski Ustav iz 1978. u svojim prelaznim odredbama sadržava odredbu da se gradovi Ceuta i Melilla (fonetski: Melilja) mogu konstituirati kao autonomne zajednice, ako tako odluče njihove uprave apsolutnom većinom svojih članova i ako to potvrdi španski Parlament.
Prema toj mogućnosti koju daje Ustav, donesen je Statut autonomije, usvojen 14. marta 1995. godine. Od tada Ceuta ima službeni status autonomnog grada (špa. Ciudad Autónoma de Ceuta), imajući rang između standardnog španskog grada i autonomne zajednice.
Autonomna tijela su: Skupština Ceute (špa. Asamblea de Ceuta), Predsjednik (špa. Presidente) i Savjet Vlade (španj. Consejo de Gobierno)
Od kraja 2005. provodi se reforma Statuta autonomije, prema kojoj bi u nadležnost autonomnog grada Ceute prešle još neke važne funkcije, te bi tako Ceuta i službeno postala autonomna zajednica.
Vlada Maroka traži integraciju Ceute i Melille, zajedno s nenaseljenim otocima kao što je otok Perejil, s teritorijom Maroka, povlačeći paralelu sa španskim zahtjevom za povratkom Gibraltara pod španski suverenitet.
Španska vlada i stanovništvo Ceute i Melille odbijaju marokanski zahjtev. Navode da poređenje sa Gibraltarom nije odgovarajuće. Ceuta i Melilla su po njima integralni dijelovi Španije, što nije slučaj sa Gibraltarom, koji je krunska kolonija i nikad nije bio dio teritorije Velike Britanije osim kao kolonija.
Zastava i grb
mini|lijevo|200px|Zastava Ceute mini|desno|120px|Grb Ceute
Zastava Ceute je crno-bijela sa grbom Ceute u sredini. Zastava je slična zastavi Lisabona u sjećanje na osvajanje Ceute od strane Portugalaca 1415. godine. Grb je skoro identičan grbu Portugala. Zvanično je u upotrebi i grb Španije, jer je Ceuta španska teritorija.
Lodovico Carracci
desno|170p| Lodovico Carracci (Bologna, 21. april 1555. - Bologna, 13. novembar 1619.), italijanski slikar.
Po Lodovicovim nazorima za slikanje polazna je tačka promatranje prirode spojeno s iskustvom koje su stekli majstori visoke renesanse. U svojim radovima približava se deskriptivnom realizmu no u koloritu ostaje konvencionalan. Izveo je velik broj radova u bolonjskim crkvama i palačama, slikajući sakralne motive s patetično pokrenutim likovima.
NGC 7768
NGC 7768 (također poznat kao MCG 4-56-18, PGC 72605 i UGC 12806) je eliptična galaksija koja je udaljena oko 376 miliona sg od Zemlje i nalazi se u sazviježđu Pegaz. Najveći prečnik je 1,60 (175 hiljada sg) a najmanji 1,3 uglovnih minuta (142 hiljade sg). Prvo otkriće je napravio John Frederick William Herschel 5. septembra 1828. godine.
Jusuf Hadžifejzović
mini|Performans Jusufa Hadžifejzovića- Charlama – Strah od pitke vode,slika 1 mini|Performans Jusufa Hadžifejzovića- Charlama – Strah od pitke vode,slika 2 mini|Depo kafe u sarajevskoj galeriji IPC,festival Sarajevska zima 2004.
NGC 7768
Najbliži NGC/IC objekti
Sljedeći spisak sadrži deset najbližih NGC/IC objekata.
Jusuf Hadžifejzović
Jusuf Hadžifejzović bosanskohercegovački je konceptualni umjetnik sa internacionalnom reputacijom. Bavi se performansom, slikarstvom i instalacijom.
Biografija
Jusuf Hadžifejzović rođen je u Prijepolju. Živi i radi u Sarajevu i Antwerpenu. Studirao je na beogradskoj Akademiji likovnih umjetnosti, te u Düselldorfu završio postdiplomski studij na Državnoj akademiji umjetnosti u klasi Klausa Rinkea. Jedan je od osnivača projekta Jugoslovenska dokumenta i sarajevskog bijenala moderne umjetnosti koji je 80-tih sarajevsku umjetničku zajednicu doveo na vrh jugoslavenske i svjetske umjetničke scene. Jedan je od osnivača Kolekcije Ars Aevi budućeg sarajevskog muzeja savremene umjetnosti. Učestvovao je u mnogim međunarodnim izložbama savremene umjetnosti od Berlina do Koreje.
Bavi s analitičkim slikarstvom, te transformacijom svakodnevnih objekata u umjetničke. Razvio je posebnu umjetničku praksu s kojom tretira fenomen praznine.
Već dugi niz vodi Galeriju Charlama u Sarajevu, u kojoj su se predstavili brojni bosanskohercegovački umjetnici i umjetnici iz inostranstva.
IC 1672
IC 1672 (također poznat kao MCG 5-4-24, PGC 4848 i UGC 872) je spiralna galaksija koja je udaljena oko 323 miliona sg od Zemlje i nalazi se u sazviježđu Ribe. Najveći prečnik je 1,30 (122 hiljade sg) a najmanji 1,0 uglovnih minuta (94 hiljade sg). Prvo otkriće je napravio Stephane Javelle 6. decembra 1899. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Zapadno-istočni Divan
Zapadno-istočni Divan (naslov originala: West-östlicher Diwan) je zbirka lirskih pjesama napisana od Goethea.
Evropski romantičar Goethe, pod snažnim uticajem perzijskog pisca Hafiza, je objavio ovo djelo 1819. Muhammad Iqbal, indijski pisac, je kao odgovor na poruke koje su iznešene u Zapadno-istočnom Divanu, napisao djelo Payam-i-Mashriq (Poruka Istoka) 1923.
Kalijem pogoršana miotonija
Miotonija pogoršana kalijem je rijedak genetički poremećaj koji pogađa skeletne mišiće. Počevši od djetinjstva ili adolescencije, ljudi s ovim stanjem doživljavaju napade stalnog zatezanja mišića (miotonija) koji sprječavaju mišiće da se normalno opuste. Miotonija uzrokuje ukočenost mišića, često bolnu, koja se pogoršava nakon vježbanja i može se pogoršati konzumiranjem hrane bogate kalijem kao što su banane i krompire. Ukočenost se javlja u skeletnim mišićima po cijelom tijelu. Miotonija pogoršana kalijem varira u težini od blagih epizoda ukočenosti mišića do teške, onesposobljavajuće bolesti s čestim napadima. Miotonija pogoršana kalijem može, u nekim slučajevima, uzrokovati i paradoksalnu miotoniju, u kojoj miotonija postaje teža u vrijeme pokreta umjesto nakon prestanka kretanja. Za razliku od nekih drugih oblika miotonija, miotonija pogoršana kalijem nije povezana s epizodama slabosti mišića. Mutacije u genu "SCN4A" uzrokuju miotoniju pogoršanu kalijem. Gen "SCN4A" daje upute za stvaranje proteina koji je kritičan za normalnu funkciju ćelija skeletnih mišića. Da bi se tijelo normalno kretalo, skeletni mišići se skupljaju i opuštaju na koordiniran način. Mišićne kontrakcije se pokreću protokom pozitivno nabijenih iona, uključujući natrijeve, u ćelije skeletnih mišića. Protein SCN4A formira kanale koji kontrolišu protok natrijevih iona u ove ćelije. Mutacije u "SCN4A" genu mijenjaju uobičajenu strukturu i funkciju natrijevih kanala. Izmijenjeni kanali ne mogu pravilno regulisati protok iona, povećavajući kretanje iona natrija u ćelije skeletnih mišića. Priliv dodatnih natrijevih iona izaziva produžene kontrakcije mišića, koje su obilježje miotonije. Miotonija pogoršana kalijem se nasljeđuje po autosomno dominantnom obrascu, što znači da je jedna kopija izmijenjenog gena u svakoj ćeliji dovoljna da izazove poremećaj. U nekim slučajevima, oboljela osoba nasljeđuje mutaciju gena "SCN4A" od jednog zahvaćenog roditelja. Drugi slučajevi su posljedica novih genskih mutacija. Ovi slučajevi se javljaju kod ljudi koji nemaju historiju poremećaja u njihovoj porodici.
Košare
Bosna i Hercegovina:
Crna Gora:
Kosovo:
Korita (Ilijaš)
Korita su naseljeno mjesto u općini Ilijaš, Bosna i Hercegovina.
Miranda (mjesec)
Miranda je prirodni satelit planete Uran, najmanji i najbliži planeti od svih njenih većih satelita.
Otkrio ju je Gerard Kuiper 2. februara 1948 u Fort Davisu, koristeći 2,080 mm (82-inčni) "Otto Struve Teleskop" Opservatorije McDonald. Dobila je ime po kćerki Prospera u Šekspirovom komadu The Tempest. Također je nazvana Uran V.
Dosada, jedine slike Mirande izbliza su one koje je načinio Voyager 2, koji je prošao pored Urana u januaru 1986, i tom prilikom izvršio i osmatranje njegovih satelita. Prilikom prolijetanja južna hemisfera mjeseca je bila okrenuta prema Suncu, tako da je samo ona i bila predmet istraživanja. Sretna okolnost je to da je Miranda prošla jako blizu Voyagera pokazujući da se radi o geološki najaktivnijem tijelu u Uranovom sistemu.
Fizikalne karakteristike
mini|lijevo|180px|Pogled izbliza na Verona Rupes, veliki kosi rasjed na Mirandi; sa svojih 20 km visine je najviša litica u [[Solarni sistem|solarnom sistemu ]] Miranda je građena od vodenog leda i silikatnih stijena, male gustoće (procjene ukazuju da vodeni led čini oko 60% zapremine satelita ). Površina joj je ispresijecana sa velikim kanjonima i do 20 km dubokim, te živopisnim regijama izrovljenog tla što ukazuje na živu geološku aktivnost ovog mjeseca u prošlosti. Na Mirandi se nalazi i najveći klif u Sunčevom sistemu, Verona Rupes, visine od preko 5 km.
Velike brazde, zvane korone (coronae), mogle bi biti rezultatom uzlaznih struja zagrijanog leda. Smatra se da je ova aktivnost pokretana privlačnom silom Urana. Druga teorija, sada smatrana ko manje vjerovatna, predlaže da se Miranda, u jednom trenutku u prošlosti, sudarila sa velikim objektom. Dijelovi tih tijela su se onda presložili u različite pozicije formirajuči sadašnji čudan uzorak tla.
Mirandina orbitalna inklinacija (4.34°) je neuobičajeno velika za tijelo koje je tako blizu matičnoj planeti. Moguće je da je u jednoj tački imao orbitalnu rezonancu 3:1 sa Umbrielom. Nadmetanje između njihovih sila privlačenja moglo je uzrokovati zagrijavanje unutar mjeseca i to bi mogao biti uzrok geoloških aktivnosti. Naučnici razlikuju sljedeće geološke oblike na Mirandi:
Kožlje
Bosna i Hercegovina:
Srbija:
Javorje (Hrpelje–Kozina)
Javorje su naseljeno mjesto od 134 stanovnika na Krasu u sastavu općine Hrpelje–Kozina, regija Obalno-kraška, Slovenija.
Geografija
Javorje je zbijeno selo na Ćićarijskom krasu se nalazi na brežuljcima Brkina sjeverno od Obrov a (na putu Rijeka-Trst).
Historija
Do teritorijalne reorganizacije u Sloveniji nalazile su se u sastavu stare općine Sežana.
Stanovništvo
Na popisu stanovništva 2011. godine, Javorje su imale 131 stanovnika.
Muzički singl
U muzici, singl je muzičko izdanje koje sadrži snimak jedne ili više pjesama. Uglavnom dvije (A i B strana), ali ponekad i više. Uglavnom ne sadrži više od četiri pjesme. Singlovi se mogu prodavati ili djeliti kao promotivni materijal. Njihova osnovna namjena često je promo-najava za predstojeći muzički album. Singlovi se mogu izdavati u različitim muzičkim formatima:
Download singlovi koji se sastoje od jedne pjesme koja se dobija kao digitalni download preko online dobavljača. Uz originalnu pjesmu ponekad idu i nekoliko njenih različitih remiksa.
CD singl se obično sastoji od glavne pjesme (A-strana) uz koju idu i nekoliko manje bitnih pjesama. Produženi CD singlovi ili maksi singlovi često uključuju nekoliko remiksa glavne pjesme, još jednu pjesmu (B-strana), a ponekad i kratki muzički spot. Većina CD singlova ima samo jednu glavnu pjesmu i obično po njoj nose i naziv, ali poneki imaju duplu A-stranu, gdje su u nazivu singla obje pjesme ravnopravno potpisane.
Kasetni singlovi — danas je ova vrsta izdanja prevaziđena i vrlo rijetko se izdaje kao komercijalno izdanje.
Teratologija
Teratologija proučava abnormalnosti fiziološkog razvoja u svim organizmima, uključujući biljke tokom cijelog životnog vijeka. To je poddisciplina u medicinskoj genetici koja se fokusira na klasifikaciju urođenih abnormalnosti i dismorfologija. Povezani termin razvojna toksičnost uključuje sve manifestacije abnormalnog razvoja koje su uzrokovane okolinskim povredama. To može uključivati usporavanje rasta, odgođeni mentalni razvoj ili druge kongenitalne poremećaje bez ikakvih strukturnih malformacija.
Teratogeni su tvari koje mogu uzrokovati urođene mane putem toksičnog efekta na embrion ili fetus. Poznati teratogeni uključuju: retinol, talidomid, živu, alkohol, olovo, polihlorirane bifenile (PCB), i 2,3,7,8-tetrahlorodibenzodioksin.
Etimologija
Još u 17. stoljeću, "teratologija" se odnosila na diskurs o čudesima i čudima svega što je toliko neobično da izgleda nenormalno. U 19. stoljeću dobija značenje koje je bliže povezano sa biološkim deformitacijama, uglavnom u oblasti botanike. Sada, njegovo najinstrumentalnije značenje je medicinsko proučavanje teratogeneze, kongenitalnih malformacija ili osoba sa značajnim malformacijama.
Historijski gledano, ljudi su koristili mnoge pežorativne izraze da opisuju/označe slučajeve značajnih fizičkih malformacija. Šezdesetih godina David W. Smith sa Medicinskog fakulteta Univerziteta Washington (jedan od istraživača koji je 1973. postao poznat po otkriću fetusnog alkoholnog sindroma), popularizirao termin teratologija. Sa rastom razumijevanja porijekla urođenih mahana, polje teratologije od 2015. preklapa se sa drugim poljima nauke, uključujući razvojnu biologiju, embriologiju i genetiku.
Sve do 1940-ih teratolozi su urođene mahane smatrali prvenstveno nasljednim. Godine 1941. prijavljeni su prvi dobro dokumentirani slučajevi da su uzročnici teških urođenih mahana uzročnici okolišnih agensa.
Teratogeneza
Zajedno sa ovom novom svjesnošću o ranjivosti "in utero" razvojnog sisarskog embriona došlo je do razvoja i usavršavanja "Šest principa teratologije", prema Jamesu Wilsonu 1959. godine u monografiji „Okruženje i urođene mane“. Ovi principi vode proučavanju i razumijevanjeu teratogenih agenasa i njihovog djelovanja na organizme u razvoju:
Studije osmišljene za testiranje teratogenog potencijala agenasa okoliša koriste sisteme životinjskih modela (npr. pacov, miš, kunić, pas i majmun). Rani teratolozi izlagali su trudne životinje agensima iz okoline i posmatrali fetuse zbog velikih visceralnih i skeletnih abnormalnosti. Iako je ovo i danas dio teratoloških evaluacijskih postupaka, područje teratologije se pomjera na više molekulski nivo, tražeći mehanizam(e) djelovanja pomoću kojih ovi agensi djeluju. Jedan primjer ovoga je korištenje životinjskih modela sisara za procjenu molekulske uloge teratogena u razvoju embrionskih populacija čelija, kao što je nervni greben, što može dovesti do razvoja neurokristopatija. U ovu svrhu obično se upotrebljavaju Genetički modificirani miševi. Osim toga, registri trudnoća su velike, prospektivne studije koje prate izloženost žena tokom trudnoće i bilježe ishod njihovog porođaja. Ove studije pružaju informacije o mogućim rizicima od lijekova ili drugih izloženosti u trudnoći kod ljudi. Preneonatusna izloženost alkoholu (PAE) može izazvati kraniofacijalne malformacije, fenotip koji je vidljiv kod feusnog alkoholnog sindroma. Dosadašnji dokazi sugeriraju da se kraniofacijalne malformacije javljaju putem: apoptoze ćelija nervnog grebena, ometanja migracije ćelija nervnog grebena, kao i ometanja signalizacije zvučnog ježa (shh).
Razumijevanje načina na koji teratogen uzrokuje svoj učinak nije važno samo u prevenciji urođenih abnormalnosti, već ima i potencijal za razvoj novih terapijskih lijekova sigurnih za upotrebu kod trudnica.
Alkohol
Poznato je da alkohol djeluje kao teratogen. Preneonatusna izloženost alkoholu (PAE) ostaje vodeći uzrok urođenih mahana i neurorazvojnih abnormalnosti u Sjedinjenim Državama, pogađajući 9,1 do 50 na 1.000 živorođenih u SAD-u i 68,0 do 89,2 na 1.000 u populacijama s visokim nivoom upotrebe alkohola.
Mikrokorija
Mikrokorija je kongenitalna bolest kod koje su zjenice pogođene osobe u prečniku uže od 2 mm. Javlja se zbog lošeg razvoja zjeničnih mišića dilatora. Karakteriziraju ga male zjenice od rođenja, periferna hipopigmentacija irisa i transiluminacioni defekti koji vode ka refraktivnim poremećajima, kao što su miopija i astigmatizam.
Teratologija
Ljudi
Kod ljudi, genetički poremećaj je doveo do oko 510.000 smrtnih slučajeva širom svijeta u 2010.
.sy
.sy je najviši Internet domen za Arapsku Republiku Siriju.
Teratologija
Ljudi
Oko 3% novorođenčadi ima "veliku fizičku anomaliju", što znači fizičku anomaliju koja ima kozmetičke ili funkcionalne posljedice.
Vakcinacija tokom trudnoće
U ljudi vakcinacija je postala lahko dostupna i važna je za prevenciju nekih bolesti poput dječje paralize, rubeole, malih boginja i COVID-19, između ostalih. Nije bilo povezanosti između kongenitalnih malformacija i vakcinacije, kao što je pokazano u Finskoj, u kojoj su buduće majke primile oralnu vakcinu protiv poliomijelitisa i nisu vidjele razliku u ishodima dojenčadi od majki koje nisu primile vakcinu. Međutim, još uvijek se ne preporučuje vakcinacija protiv dječje paralize u trudnoći osim ako postoji rizik od infekcije. Još jedna važna implikacija ovoga uključuje mogućnost uzimanja vakcina protiv gripe tokom trudnoće. Tokom pandemije gripe 1918. i 1957. godine smrtnost trudnica iznosila je 45%. Međutim, čak i uz prevenciju putem vakcinacije, vakcinacija protiv gripe kod trudnica ostaje niska i iznosi 12%. Munoz et al. pokazali su da nije uočen neželjeni ishod kod novorođenčadi ili majki.
Mikrokorija
Mikrokorija je povezana sa mladalačkim početkom glaukoma otvorenog ugla. Također je povezan sa Piersonovim sindromom koji je obilježen mikrokorijom i kongenitalnim nefrotskim sidromom. Defektna mutacija je u genu za laminin-beta 2 na hromosomu 3, sekvenca p21, koji kodira protein neophodan za baznu membranu glomerula.
To je također dio poznatih manifestacija rođenog dojenčeta majke koja pati od nekontrolisane hiperglikemije. Ostali simptomi uključuju transpoziciju velikih krvnih žila, respiratorni distres sekundarni defekt surfaktanta, sakralnu agenzu, nervozu, razdražljivost i letargija zbog povratne fetusne hipoglikemije. Kongenitalna mikrokorija je autosomno dominantna osobina. Međutim, može se pojaviti i sporadično.
Teratologija
Uzroci
Uzroci teratogeneze mogu se široko klasificirati kao:
Fosilni zapisi
Dokaze za kongenitalne deformitete pronađene u fosilnom zapisu proučavaju paleopatolozi, specijalisti za drevne bolesti i povrede. Fosili koji nose dokaze o kongenitalnim deformacijama su naučno značajni jer mogu pomoći da se upozna evolucijska historija životnih razvojnih procesa. Naprimjer, zato što je otkriven primjerak Tyrannosaurus rex sa blokiranim pršljenom, to znači da su se pršljenovi razvijali na isti osnovni način barem od najbližeg zajedničkog pretka dinosaura i sisara. Drugi značajni fosilni deformiteti uključuju izlegao dinosaur nalik ptici, Troodon, čiji je vrh vilice bio uvrnut. Još jedan značajno deformisani fosil bio je primjerak horistodere Hyphalosaurus, koji je imao dvije glave - najstariji poznati primjer policefalija.
Razvoj udova kokošijeg embriona
Talidomid je teratogen za koji se zna da značajno šteti razvoju određenih dijelova tijela i organa u tijelu kao što su oči ili srce. Uočeno je da tokom embriogeneze mnogi različiti organizmi doživljavaju različite utjecaje teratogena na morfogenezu organa i cjelokupni razvoj. Jedan od ovih organizama koji su popularni za proučavanje malformacija koje stvara talidomid su kokošiji. Primjećeno je da talidomid inducira deformacije izrastanja ekstremiteta, izazivanjem oksidativnog stresa i na taj način pojačavajući genetičku signalizaciju putem nepravilne ekspresije koštanomorfogenetskih proteina, BMP. Prema studiji koja je obavljena 2007. godine, rezultati su otkrili da s povećanim oksidativnim stresom talidomid promovira pojačanu regulaciju ciljnog gena Bmp i Wnt antagonista (Dkk1), što zauzvrat inhibira kanonsku signalizaciju Wnt/B-katenina i uočeno je povećanje ćelijske smrti. Ćelijska smrt izazvana talidomidom je značajno smanjena kada je uvođenje inhibitora protiv Bmp, Dkk1 (Wnt antagonist) i Gsk3B (antagonista B-katenina) primijenjeno u pileće embrione, kada je ćelijska smrtnost ekstremitetnog tkiva smanjena. Ovi rezultati pomogli su da se zaključi da su ova tri puta značajno pogođena talidomidom za razvoj udova pilića i da se teratogeni ishodi nedostataka u razvoju udova koje talidomid stvara mogu preokrenuti ako se ova tri puta inhibiraju.
Razvoj udova mišjeg embriona
U rzvoju embriona značajna je retinoidna kiselina (RA). Inducira funkciju oblikovanja udova embrija u razvoju kod vrsta kao što su miševi i drugi udovi kičmenjaka Naprimjer, tokom procesa regeneracije udova trimota povećana količina RA pomiče ud bliže distalnom blastomu i stepen proksimalizacije uda se povećava sa količinom RA tokom procesa regeneracije.. Studija je proučavala unutarćelijsku aktivnost RA kod miševa u odnosu na regulaciju enzima CYP26 kod ljudi koji imaju ključnu ulogu u metaboliziranju RA. Ova studija također pomaže da se otkrije da je RA značajna u različitim aspektima razvoja udova u embrionu, ali nepravilna kontrola ili prevelike količine RA mogu imati teratogene učinke, uzrokujući malformacije u razvoju ekstremiteta. Posebno su posmatran CYP26B1 koji je visoko eksprimiran u regijama razvoja udova kod miševa. The lack of CYP26B1 was shown to cause a spread of RA signal towards the distal section of the limb causing proximo-distal patterning irregularities of the limb. Ne samo da je pokazao širenje RA, već je i nedostatak CYP26B1 imao inducirani efekat apoptoze u udovima miša u razvoju, ali odloženo sazrijevanje hondrocita, a to su ćelije koje luče matriks hrskavice, koji je značajan za struktura ekstremiteta. Takođe su posmatrali šta se desilo sa razvojem udova kod miševa divljeg tipa, koji su bez CYP26B1 nedostataka, ali su imali višak RA u embrionu. Rezultati su pokazali sličan uticaj na oblikovanje udova ako su miševi imali nedostatak CYP26B1, što znači da je još uvijek postojao nedostatak proksimalnog distalnog uzorka uočen kada je prisutan višak RA. Zatim se zaključuje da RA ima ulogu morfogena za identifikaciju proksimalno-distalnog obrasca razvoja udova u embrionima miševa i da je CYP26B1 značajan za sprječavanje apoptoze tih tkiva udova za daljnji pravilan razvoj udova miševa in vivo.
Biljke
U botanici, teratologija istražuje teorijske implikacije abnormalnih obrazaca. Naprimjer, otkriće abnormalnog cvijeća— kao što su cvjetovi s lišćem umjesto latica, ili cvijeća sa staminoidnim tučkom — pružilo je važan dokaz za "folijsku teoriju", teoriju da su svi cvjetni dijelovi visoko specijalizirani listovi.
Tipovi biljnih deformacija
Biljke mogu imati mutacije koje dovode do različitih vrsta deformacija kao što su:
Gale nisu dio biljne teratologije, jer nastaju zbog vanjskih faktora poput ugriza insekata ili parazita.
.ye
.ye je najviši Internet domen za Jemen.
BMW 8 serija
200p|desno|mini|BMW 840Ci. mini|BMW 840Ci BMW 8 (oznaka šasije E31) sa V8 ili V12 motorom, 2 vrata i 2+2 sjedišta, je BMW-ov kupe, proizvođen od 1989-1999. Najjača varijanta postiže maksimalnu brzinu od 297 km/h.
Historija
Dizajniranje modela serije 8 je počelo 1984. godine, a javnosti je prvi put prikazan 1989. Do maja 1999, kada je proizvodnja prestala, proizvedeno je 30 621 modela serije 8.
Za razvoj serije 8 je potršeno 1,5 milijardi njemačkih maraka. tokom razvoja, korištena je (za to doba neuobičajena) CAD kompjuterska tehnologija, što je rezultiralo da koeficijent otpora vazduha iznosi 0,29.
Model 850CSi je također prerađen od strane BMW-ovog M odjela, ali je umjesto standardne M oznake, obilježen oznakom S.
U tunerskoj kući Alpina su prerađivali fabričke osmice i prodavali ih pod imenom Alpina B12 5,0 (350 ks) i B12 5,7 (416 ks).
Mjenjač
Modeli 840 (V8) su opremljeni sa 5-stepenim automatskim mjenjačem. Modeli 850 (V12) imaju 4-stepenim i 5-stepenim automatskim i 6-stepenim manuelnim mjenjačem. 850CSi imaju samo 6-stepeni manuelni mjenjač.
NGC 3318
NGC 3318 (također poznat kao ESO 317-52, IRAS 10350-4122, MCG -7-22-26 i PGC 31533) je prečkasta spiralna galaksija koja je udaljena oko 128 miliona sg od Zemlje i nalazi se u sazviježđu Jedro. Najveći prečnik je 2,30 (85 hiljada sg) a najmanji 1,2 uglovnih minuta (45 hiljada sg). Prvo otkriće je napravio John Frederick William Herschel 2. marta 1835. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 6255
NGC 6255 (također poznat kao IRAS 16530+3634, MCG 6-37-14, PGC 59244 i UGC 10606) je prečkasta spiralna galaksija koja je udaljena oko 42 miliona sg od Zemlje i nalazi se u sazviježđu Herkul. Najveći prečnik je 3,60 (44 hiljade sg) a najmanji 1,5 uglovnih minuta (18 hiljada sg). Prvo otkriće je napravio John Frederick William Herschel 16. maja 1787. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Logroño
Logroño je grad u Španiji. Glavni je grad autonomne zajednice La Rioja. Grad je regionalno središte proizvodnje vina. Također u gradu je razvijena proizvodnja i prerada drveta, metala i tekstilnih proizvoda.
Položaj
Logroño je smješten na sjeveru Španije, na nadmorskoj visini od 384 metra. Kroz grad protiče rijeka Ebro. Geografske koordinate grada su: 42° 27´ N, 2° 29´ W.
Logroño je udaljen 152 kilometra od grada Bilbao, 172 kilometra od Zaragoze, 336 kilometara od Madrida i 468 kilometara od Barcelone.
Historija
Logroño je bilo staro rimsko naselje pod nazivom Vareia Od 10. stoljeća oko Logroña se vodio spor između kraljeva Navarre i Castille.
Klima
Logroño ima mediteransku klimu. Prosječna godišnja temperatura u Logroñu iznosi 13,5 °C. A prosječna godišnja količina padavina je 400 mm.
Festivali i tradicije
Zaštitnik grada je St. María de la Esperanza.
Najvažniji festivali su:
Međunarodni odnosi
Logroño je ostvario internacionalna prijateljstva sa nekolko svjetskih gradova:
.si
.si je najviši internet domen za Sloveniju. Administracija ovog domena je dodjeljena akademskoj mreži ARNES (Akademska in raziskovalna mreža Slovenije).
Bangkok
Bangkok (zvanično tajl. Krung Thep Mahanakhon,, skrać. Krung Thep, กรุงเทพฯ) jeste glavni grad kraljevine Tajland od 1782. godine. On ima poseban upravni status a na njegovom čelu nalazi se guverner. Prijestolnica Tajlanda ima 8,249 miliona stanovnika (stanje po popisu iz 2010. godine). Ubjedljivo je najveći i najmnogoljudniji grad države. U široj regiji Bangkoka, najvećoj urbanoj konglomeraciji u Tajlandu, živi ukupno 14,566 miliona stanovnika (stanje 2010.).
Grad je politički, ekonomski i kulturni centar Tajlanda sa brojnim univerzitetima, visokim školama, palačama i preko 400 vatova (budističkih hramova i manastira) kao i najvažniji saobraćajni čvor zemlje. Nacionalni muzej u Bangkoku je najveći svoje vrste u jugoistočnoj Aziji. Bangkok je također i sjedište Ekonomske i socijalne komisije za Aziju i Pacifik Ujedinjenih naroda (UNESCAP).
Vremenska razlika Bangkoka u odnosu na UTC iznosi +7 sati. Prema srednjoj Evropi, vremenska razlika zimi iznosi +6 sati, dok ljeti iznosi +5 sati, jer Tajland nema ljetnog računanja vremena.
Etimologija
Ceremonijalno ime grada Bangkoka na tajskom jeziku u transkribiranom obliku glasi: Krung Thep Maha Nakhon Amon Rattanakosin Mahinthara Yutthaya Mahadilok Phop Noppharat Ratchathani Burirom Udom Ratchaniwet Maha Sathan Amon Phiman Awatan Sathit Sakkathattiya Witsanukam Prasit. To je stari tajski naziv za tajlandski glavni grad Bangkok, i u latiniziranom obliku sa 168 slova je najduže ime grada na svijetu.
Na tajskom pismu ime glasi (139 znakova):
Približan prijevod glasi: Grad Deve (božanstvo), veliki grad (i) rezidencija svetih dragulja Indre (smaragdni Buda), neosvojivi božanski grad, velika prijestolnica svijeta, ukrašena sa devet dragocijenih dragulja, bogat raskošnim kraljevskim palačama, koje su ravne nebeskom domu ponovno rođenog božanstva, grad koji je poklonio Indra a Vishvakarman izgradio.
Historija
Bangkok je prvobitno činio samo malo ribarsko selo na istočnoj obali rijeke Chao Phraya. Po prvi put na kartama pojavila se na jednoj portugalskoj karti 1511. godine. Oko 1680. godine južno od sela nalazila su se samo tri naselja: carinska stanica, holandska trgovačka stanica osnovana 1622. godine pod imenom Fort Amsterdam i mjestašce Ban Vat. Tokom historijske epohe kraljevstva Ayutthaya naselje se razvilo u značajnu trgovačku luku i grad na riječnom putu prema prijestolnici.
Temelji današnjeg Bangkoka nalaze se u malehnom gradu Thonburi, koji je danas dio glavnog grada na zapadnoj obali rijeke Chao Praya. General Taksin je 1772. godine proglasio Thonburi novim glavnim gradom nakon što je prijestolnica kraljevstva Ayutthaya potpuno uništena 1767. godine tokom rata sa Burmom. Deset godina kasnije novi kralj Rama I, osnivač sve do danas vladajuće dinastije Chakri, premjestio je sjedište vlade na istočnoj obali i time područje zvano Rattanakosin proglasio glavnim gradom. U to doba Rattanakosin su naseljavali većinom Tajlanđani kineskog porijekla, naročito u selu Bang Kok, kojeg je kralj izgradio po uzoru na raniju uništenu prijestolnicu kraljevstva.
U to toba cijeli grad je bio ispresijecan gustom mrežom kanala (khlongs), kroz kojih se odvijao najveći dio saobraćaja. Čak je i pijaca (plivajuća pijaca) bila organizirana na vodi. Ulica gotovo da i nije bilo. Bangkok u to vrijeme je bio često nazivan Venecijom istoka. Najveći broj kanala je do sredine 19. vijeka zatrpan kako bi se napravilo mjesta za rastući cestovni saobraćaj i sve veći broj sagrađenih kuća. Prva popločana ulica 1863. godine u gradu bila je ulica Thanon Charoen Krung (stranci je nazivaju New road, nova ulica), duž nekadašnjeg puteljka kojeg su utabali slonovi. Tokom vladavine kralja Chulalongkorn (Rama V, od 1868. do 1910.) nastala je prva željeznička pruga u Bangkoku koja ga je povezivala sa sjeverom zemlje, kao i brojne tramvajske linije unutar grada. Iz tog doba potiče i veliki broj ulica na čiji izgled su većinom uticali evropski stilovi.
Jedan od većih problema za metropolu Bangkok je adekvatno zbrinjavanje mnogobrojnih ljudi, prije svega imigranata koji su u posljednjih nekoliko godina doselili u grad iz drugih krajeva Tajlanda. Za veliki broj ljudi bilo je potrebno izgraditi kuće i stambene objekte. Zbog rastuće potražnje za građevinskim zemljištem znatno su porasle cijene stanova i zemljišta. Gradska vlast je kao rješenje tog problema pokušala sa izgradnjom brojnih naselja u predgrađima Bangkoka, namijenjenih za porodice slabijeg imovinskog stanja. Osim stanova, postoji i nedostatak javnih ustanova kao što su bolnice i škole. Smeće i otpadne vode se ne uklanjaju na zadovoljavajući način, a nivo podzemnih voda sve brže opada zbog velike potrošnje. Ljudi u okolnim naseljima su ugroženi prvenstveno infektivnim bolestima poput kolere, dijareje i tifusa, jer su higijenski uslovi u tim naseljima na vrlo niskom nivou, a zbog rastuće emisije otrovnih gasova iz industrijskih postrojenja i vozila dolazi i do povećanih oboljenja kože i pluća.
Drugi problem u Bangkoku je sve veći i gušći saobraćaj. Mreža ulica je potpuno adekvatna broju vozila. Osim toga, mreža gradske i podzemne željeznice u gradu je premalehna za rastuću potražnju i stanovništvo uz mali broj sredstava javnog prijevoza, osim mreže autobuskih linija koja je među najvećim u svijetu. Zbog ogromnog broja automobila u gradu je zabilježeno vrlo veliko zagađenje zraka (visoke vrijednosti ozona i ugljik monoksida).
Geografija
thumb|lijevo|100px|Satelitska fotografija Grad se nalazi na spoju Indokineskog i Malajskog poluostrva na rijeci Chao Phraya, na sjevernoj obali Tajlandskog zaliva sa prosječnom nadmorskom visinom od 5 metara. Rijeka Chao Phraya kod Bangkoka ima širinu od oko 400 metara.
Zapadno od rijeke Chao Phraya nalazi se područje nazvano Thonburi, koje je do 1971. godine bilo zaseban grad, dok dio na istoku koji je prije više od 200 godina bio samo malehno selo, uglavnom naseljavaju trgovci porijeklom iz Kine. Područje grada ima površinu od 1.565,2 km2, dok je površina cijele metropolske regije oko 7.761,5 km2.
Podjela
thumb|lijevo|Gradski okruzi Bangkoka Bangkok je podijeljen na 50 distrikta (khet, ponekad i pogrešno nazvani Amphoe), a oni su dalje podijeljeni na 169 kwaenga, koji se mogu uporediti sa tambonima. Distrikti Bangkoka (kheti), na tajlandskom i transkribirani na latinicu su:
Bang Bon (บางบอน), Bang Kapi (บางกะปิ), Bang Khae (บางแค), Bang Khen (บางเขน), Bang Kho Laem (บางคอแหลม), Bang Khun Thian (บางขุนเทียน), Bang Na (บางนา), Bang Phlat (บางพลัด), Bang Rak (บางรัก), Bang Sue (บางซื่อ), Bangkok Noi (บางกอกน้อย), Bangkok Yai (บางกอกใหญ่), Bueng Kum (บึงกุ่ม), Chatuchak (จตุจักร), Chom Thong (จอมทอง), Din Daeng (ดินแดง), Don Mueang (ดอนเมือง), Dusit (ดุสิต), Huai Khwang (ห้วยขวาง), Khan Na Yao (คันนายาว), Khlong Sam Wa (คลองสามวา), Khlong San (คลองสาน), Khlong Toei (คลองเตย), Lak Si (หลักสี่), Lat Krabang (ลาดกระบัง), Lat Phrao (ลาดพร้าว), Minburi (มีนบุรี), Nong Chok (หนองจอก), Nong Khaem (หนองแขม), Pathum Wan (ปทุมวัน), Phasi Charoen (ภาษีเจริญ), Phaya Thai (พญาไท), Phra Khanong (พระโขนง), Phra Nakhon (พระนคร), Pom Prap Sattru Phai (ป้อมปราบศัตรูพ่าย), Prawet (ประเวศ), Rat Burana (ราษฎร์บูรณะ), Ratchathewi (ราชเทวี), Samphanthawong (สัมพันธวงศ์), Sai Mai (สายไหม), Saphan Sung (สะพานสูง), Sathon (สาทร}), Suan Luang (สวนหลวง), Taling Chan (ตลิ่งชัน), Thawi Watthana (ทวีวัฒนา), Thonburi (ธนบุรี), Thung Khru (ทุ่งครุ), Watthana (วัฒนา), Wang Thonglang (วังทองหลาง) i Yan Nawa (ยานนาวา).
Bangkok nema jasno definirano područje užeg gradskog jezgra niti ima centralni poslovni okrug. Ove funkcije su daleko više podijeljene na nekoliko okruga. Najstariji dio grada je ostrvo Rattanakosin u okrugu Phra Nakhon, oko Velike palače, Sanam Luang, Wat Ratchabophit i Sao Ching Cha (ogromna ljuljačka). U drugoj polovini 19. vijeka polahko je počeo razvoj kineske četvrti oko ulica Yaowarat i Charoen Krung (tada nova ulica, prva asfaltirana ulica u Bangkoku) u okrugu Samphanthawong sve do centralne poslovne četvrti grada. Tokom 1950tih i 1960tih duž ulica Silom, Surawong i Si Phraya u okrugu Bang Rak počele su se otvarati banke i veliki poslovni prostori. Od 1990tih u okrugu Sathon i duž ulice Witthayu (okrug Pathum Wan) nastali su pretežno luksuzne poslovne zgrade, a duž ulica Rama I i Phloenchit (također Pathum Wan) nikli su veliki tržni centri i luksuzni hoteli. Zbog izgradnje oba sistema javnog prevoza: Skytrain (gradska željeznica) i metroa (MRT) širenje područja sa centralnim poslovnim funkcijama se još više ubrzalo. Danas su atraktivni gotovo svi dijelovi grada do kojih dopire neki od sistema javnog prevoza. To se posebno odnosi na ulicu Sukhumvit (okrug Khlong Toei i Watthana) kao i centralni dio ulice Ratchadaphisek (okruzi Phaya Thai i Huai Khwang).
Klima
Bangkok se nalazi u području tropske klime. Godišnja prosječna temperatura iznosi 28,4 °C, a prosječna godišnja količina padavina iznosi 1.498 mm. Najviše kiše pada tokom monsunskog perioda između maja i oktobra, a pojedini dijelovi grada ponekad tokom septembra i oktobra budu poplavljeni. Najviše padavina prosječno bude u septembru, čiji prosjek iznosi 344 mm, dok najmanje padavina u prosjeku bude u januaru sa svega 9 mm.
Tokom cijele godine prosječne temperature se kreću između 26,1 i 30,4 °C. Srednja dnevna temperatura iznosi najviše 34,9 °C, dok je najniža dnevna 20,8 °C uz veliku vlažnost zraka. Svjetska meteorološka organizacija je nezvanično proglasila Bangkok, u pogledu godišnjeg prosjeka, za najtopliji grad svijeta. Najtopliji mjesec je april sa srednjim najvišim dnevnim temperaturama od 35 °C i minimalnim od 26 °C. Najhladniji mjesec u okolini Bangkoka je decembar sa najvišim dnevnim temperaturama od 31 °C i najnižnim od 21 °C. Suhi period traje od decembra do marta, kada počinje najtopliji dio godine.
Zagađenost
thumb|lijevo|Tipični saobraćaj tokom vikenda u Bangkoku (Thanon Ratchadamri) Bangkok se bori sa znatnim problemima zagađivanja okoline. Iznad grada je stalni oblak gasova nastalih sagorijevanjem goriva. Naučnici smatraju da je u nekim glavnim saobraćajnim ulicama vrijednosti zagađenja zraka već dostigla nivoe opasne po zdravlje ljudi. Otkako je izgradnjom visokih zgrada došlo do poremećaja strujanja zraka, koncentracija štetnih gasova je dramatično povišena.
Već gotovo sedmina stanovnika grada žali se na bronhitis, astmu i umor. Naročito osobe koje su jako pogođene zagađenošću često nose zaštitne maske, između ostalih mnogi vozači motocikla i tuk-tuka (auto rikša), saobraćajni policajci i ulični trgovci.
Osim zagađenosti zraka, Bangkok ima i znatno otežano snabdijevanje vodom. Grad nema centralnu mrežu opskrbe vodom. Osim toga i kanalizacijski sistem je tek u fazi izgradnje. Do 1990tih industrijski pogoni i domaćinstva su svoje otpadne vode, bez bilo kakve prethodne obrade, direktno ispuštali u rijeku Chao Phraya.
Otpadne materije zagađuju zrak i često truju svaki oblik života u vodama. Brojne tvornice u metropolskoj regiji, a mnoge i u brojnim područjima stanovanja, smiju načiniti i vlastite bunare za svoju opskrbu vodom, što dovodi do stalnog snižavanja nivoa podzemnih voda.
Demografija
thumb|300px|Pogleda sa tornja Baiyoke II Bangkok je primjer grada sa dinamičnim rastom, ali njegov rast nije potpuno planski. Već 1947. godine broj stanovnika je premašio milion. Godine 1960. u Bangkoku je živjelo oko 2,1 milion stanovnika. Između 1970. (3,1 miliona) i 2000. godine (6,3 miliona) broj stanovnika se udvostručio. Prema podacima nacionalne statističke agencije (NSO) 2010. godine u glavnom gradu je živjelo 8,2 miliona stanovnika. To odgovara godišnjem rastu od 3% u periodu od 2000. do 2010. godine.